S-733/2020

Mál þetta, sem var tekið til dóms 14. maí 2020, höfðaði lögreglustjórinn á höfuðborgarsvæðinu með ákæru 10. mars 2020 á hendur Þ-kk-þgf F-kk-þgf S-kk-þgf, kt. 000000- 0000, [...]:,, fyrir eftirgreind umferðarlagabrot, með því að hafa:

1. Sunnudaginn 16. desember 2018 í Reykjavík ekið bifreiðinni [...]sviptur ökurétti austur Stekkjarbakka uns lögregla stöðvaði aksturinn.

2. Fimmtudaginn 17. október 2019 í Reykjavík ekið bifreiðinni [...]sviptur ökurétti um Grjótháls uns lögregla stöðvaði aksturinn.

3. Mánudaginn 3. febrúar 2020 í Reykjavík ekið bifreiðinni [...]sviptur ökurétti um Höfðabakka uns lögregla stöðvaði aksturinn.

Teljast brot í öllum liðum varða við 1. mgr. 58. gr., sbr. [...] 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði sótti ekki þing við þingfestingu málsins 14. maí 2020 og boðaði ekki forföll en í fyrirkalli sem var ásamt ákæru löglega birt ákærða 20. apríl 2020 var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið þau brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið þau brot sem ákært er út af og eru brot hans réttilega heimfærð til refsiákvæða í ákærunni.

Ákærði er fæddur [...] og á að baki sakaferil sem nær aftur til ársins 2012 samkvæmt framlögðu sakavottorði. Við ákvörðun refsingar í máli þessu hefur eftirfarandi áhrif: Ákærði gekkst undir sektargerð lögreglustjóra 4. september 2013 þess efnis að hann samþykkti greiðslu 100.000 króna sektar og að sæta sex mánaða ökuréttarsviptingu fyrir akstur án ökuréttinda og undir áhrifum áfengis. Ákærði gekkst undir tvær sektargerðir lögreglustjóra 10. október 2013 þess efnis að hann samþykkti greiðslu sekta að samtals fjárhæð 120.000 krónur fyrir akstur sviptur ökurétti. Með sektargerð lögreglustjóra 20. mars 2018 samþykkti ákærði greiðslu 190.000 króna sektar og að sæta tveggja ára ökuréttarsviptingu fyrir ölvunarakstur án þess að hafa öðlast ökuréttindi. Með dómi 6. maí 2019 var ákærði sakfelldur fyrir ölvunarakstur sviptur ökurétti 24. júlí 2018 og var dæmdur í 30 daga fangelsiog var sviptur ökurétti ævilangt. Með dómi 5. september 2019 var ákærði sakfelldur fyrir ölvunarakstur sviptur ökurétti 27. apríl 2018 og dæmdur í 30 daga fangelsiog var sviptur ökurétti ævilangt.

Brot þaðsem ákærði hefur verið sakfelldur fyrir samkvæmt ákærulið 1 var framið fyrir uppkvaðningu áðurnefndra dóma frá 6. maí og 5. september 2019. Verður ákærða því gerður hegningarauki í máli þessu hvað það brot varðar samkvæmt 78. gr. almennra hegningarlaga nr. 19/1940.

Að sakaferli ákærða og að brotum hans virtum, sbr. 77. og 78. gr. almennra hegningarlaga nr. 19/1940, þykir refsing ákærða hæfilega ákveðin 45 daga fangelsi.

Engan sakarkostnað leiddi af meðferð málsins.

M-kvk-nf H-kvk-nf H-kvk-nf, aðstoðarmaður dómara kveður upp dóm þennan.

DÓMSORÐ:

Ákærði, Þ-kk-nf F-kk-nf S-kk-nf, sæti fangelsi í 45 daga.

M-kvk-nf H-kvk-nf H-kvk-nf